Mahfud MD

Prof. Dr. Mohammad Mahfud Mahmodin, S.H., S.U., M.I.P utawa kondhang Mahfud MD () ya iku akademisi, hakim lan politisi Indonésia. Dhèwèké miwiti kerja ing donya akademik minangka dosen ing Universitas Islam Indonesia, setaun sawisé éntuk gelar sarjana hukum saka universitas kasebut.

Mahfud njabat dadi Mantri Larasgawé Babagan Pulitik, Ukum, lan Kaamanan Indonésia wiwit 23 Oktober 2019 nganti 1 Februari 2024. Dheweke dadi tokoh sipil pisanan sing nyekel jabatan iki. Tanggal 18 Oktober 2023, dheweke resmi dicalonake dening koalisi pimpinan PDI Perjuangan dadi calon wakil presiden kanggo ndhampingi Ganjar Pranowo ing pemilihan presiden Indonesia 2024.

Nalika jumeneng Mantri Larasgawé Babagan Pulitik, Ukum, lan Kaamanan Indonésia, Mahfud diutus Presiden Joko Widodo kanggo ngenggoni jabatan Menteri Dalam Negeri (ad interim) nalika menteri definitif Tito Karnavian nindakake diplomasi menyang Singapura ing taun 2020. Salajengipun, piyambakipun ugi dipunangkat dados Mantri Pemberdayaan Aparatur Negara lan Reformasi Birokrasi (ad interim) nalika mantri definitif, Tjahjo Kumolo lara lan pungkasanipun tilar donya. Dheweke bali menyang posisi sing padha tanggal 16 Juli 2022 minangka akting menteri.

Mahfud MD njabat minangka Ketua lan hakim ing Mahkamah Konstitusi periode 2008–2013. Sadurungé dhèwèké dadi anggota DPR lan Mantri Prayom ing Kabinet Persatuan Nasional. Piyambakipun pikantuk gelar Doktor nalika taun 1993 saking Universitas Gadjah Mada. Sadurungé diangkat dadi Menteri, dhèwèké dadi Dosen lan Guru Besar Hukum Tata Negara ing Universitas Islam Indonesia (UII), Yogyakarta. Nalika isih enom dheweke uga aktif dadi aktivis Mahasiswa Islam Indonesia lan Himpunan Mahasiswa Islam.
Referensi

|-

Kategori:Mantri Jaksa Indonésia
Kategori:Tokoh ICMI
Kategori:Alumni Universitas Gadjah Mada
Kategori:Hakim Konstitusi periode 2008-2013
Kategori:Tokoh Sampang
Kategori:Lair 1957